Ορκιστείτε παρακαλώ

**Ορκιστείτε παρακαλώ** είναι ο τίτλος μίας ελληνικής κωμικής τηλεοπτικής σειράς αυτοτελών επεισοδίων, παραγωγής 1982-1987, που προβλήθηκε από τους τηλεοπτικούς σταθμούς ΥΕΝΕΔ (το 1982) και ΕΡΤ2 (από τον Νοέμβριο του 1982 μέχρι την ολοκλήρωσή της. Η ιδέα της σειράς βασίζεται στο βιβλίο του Μανώλη Καραμπατσάκη *Ορκίζομαι να πω την αλήθεια* που κυκλοφόρησε το 1981. Το σενάριο των πρώτων 13 επεισοδίων της σειράς η Έλενα Πανταζώνη ενώ των υπολοίπων ο Κώστας Παπαπέτρος. Αντίστοιχα την σκηνοθέσια των πρώτων 13 επεισοδίων ανέλαβε ο Μήτσος Λυγίζος ενώ στη συνέχεια ανέλαβε ο Δημήτρης Νικολαΐδης.

Η σειρά παρουσιάζει διάφορες κωμικές αυτοτελής ιστορίες δικαστικών υποθέσεων όταν αυτές φτάνουν στις δικαστικές αίθουσες της οδού Ευελπίδων ενώπιον του προέδρου πάντα με σατιρική προσέγγιση. Σε κάθε επεισόδιο της σειράς παρουσιάζεται η κεντρική ιστορία πριν την παρουσία στη δικαστική αίθουσα, η δικαστική διαδικασία και τα ευτράπελα που προκύπτουν κατά τη διάρκεια της δίκης. Πρωταγωνιστής της σειράς είναι ο Γιάννης Μιχαλόπουλος στο ρόλο του *Δικαστή του Μονομελούς Πλημμελειοδικείου Αθηνών* που αναλαμβάνει να συντονίσει την εξέλιξη της ιστορίας στη δικαστική αίθουσα. Στο πλευρό του σε μεγάλο αριθμό επεισοδίων η Ελένη Φιλίνη ως *Δικηγόρος Πολιτικής Υπερασπίσεως* ενώ εμφανίζεται έκτακτα και η Βίνα Παπαδοπούλου ως *Εισαγγελέας*. Πέρα από το βασικό καστ της σειράς σε κάθε επεισόδιο πρωταγωνιστούν διαφορετικοί συντελεστές μεταξύ των οποίων μεγάλα ονόματα του θεάτρου της εποχής καθώς και ηθοποιοί στις πρώτες τους τηλεοπτικές εμφανίσεις.

Το *Ορκιστείτε Παρακαλώ* έκανε πρεμιέρα στις 5 Οκτωβρίου του 1982 στην ΥΕΝΕΔ. Ένα μήνα μετά η σειρά συνέχισε την προβολή της μέσα από τη συχνότητα της ΕΡΤ2 μετά την αντικατάσταση της ΥΕΝΕΔ. Η πρώτη σεζόν της σειράς ολοκληρώθηκε στις 26 Ιουλίου του 1983 σε 42 επεισόδια. Η δεύτερη σεζόν ξεκίνησε να προβάλλεται στις 25 Οκτωβρίου του 1983 και ολοκληρώθηκε στις 27 Απριλίου του 1984 σε 23 επεισόδια. Λόγω μεγάλης επιτυχίας της σειράς την περίοδο της πρώτης της προβολής της, η ΕΡΤ αποφάσισε να ανανεώσει τη σειρά και για τρίτη σεζόν δύο χρόνια μετά την ολοκλήρωση της. Ο τρίτος κύκλος επεισοδίων έκανε πρεμιέρα στις 19 Σεπτεμβρίου του 1986 και ολοκληρώθηκε στις 6 Μαρτίου του 1987 ύστερα από 25 επεισόδια.

Έξι χρόνια μετά την ολοκλήρωση της σειράς, η μεγάλη επιτυχία των επαναλήψεων της οδήγησε την ΕΡΤ στο να δημιουργήσει ένα spin-off του *Ορκιστείτε Παρακαλώ* με τίτλο *Άρχεται η Συνεδρίασις*. Η νέα σειρά είχε ακριβώς την ίδια δομή, μορφή και τρόπο αφήγησης με αυτοτελείς ιστορίες άλλα σε αυτή πρωταγωνίστρια στο ρόλο της *Προέδρου του Δικαστηρίου* ήταν η Νεφέλη Ορφανού και όχι ο Γιάννης Μιχαλόπουλος που δεν εμφανίζεται καθόλου. Το 2013 ο Λάκης Λαζόπουλος, σε συνεργασία με τον Alpha TV και την OTE TV, επανέφεραν τη σειρά με την ίδια δομή με τον τίτλο Δια Ταύτα. Το 2024 ο Μάρκος Σεφερλής ξεκίνησε να εργάζεται στην επαναφορά της σειράς μέσω του ΣΚΑΪ.

## Επισκόπηση σειράς

## Ανάπτυξη
### Συντελεστές
Στη σειρά συμμετείχαν αρκετοί ήδη καταξιωμένοι Έλληνες ηθοποιοί του θεάτρου και της τηλεόρασης όπως ο Θεόδωρος Δημήτριεφ, η Τασσώ Καββαδία, ο Ντάνος Λυγίζος, η Σούλη Σαμπάχ, ο Βασίλης Διαμαντόπουλος, η Πηνελόπη Πιτσούλη, ο Αθηνόδωρος Προύσαλης, η Βάσια Τριφύλλη όπως και νεότεροι ηθοποιοί που είχαν ήδη κάνει ή ξεκινούσαν τότε την πορεία τους όπως ο Γιώργος Βασιλείου, ο Στάθης Ψάλτης, η Έφη Πίκουλα, ο Παύλος Χαϊκάλης, η Χριστίνα Παππά και πολλοί ακόμα.

## Επεισόδια
### Α' Κύκλος (1982-1983)
#Η εγχείρηση πέτυχε (5/10/1982)
#Η παρεξήγηση (12/10/1982)
#Το πρόχειρο προσύμφωνο (19/10/1982)
#Ο Μπάμπης, το θηρίο (26/10/1982)
#Ο άγιος του γυρολόγου (2/11/1982)
#Η εκδίκηση (9/11/1982)
#Φεγγαροσκόπηση (16/11/1982)
#Κατ' οίκον επίσκεψη (23/11/1982)
#Δεξιός-αριστερός ψάλτης (30/11/1982)
#Η αγία των τρένων (7/12/1982)
#Πάρλε βου φρανσέ (14/12/1982)
#Ο καυγάς για το στρώμα (21/12/1982)
#Η επιθυμία της Σουλτάνας (28/12/1982)
#Χάριν αστειότητας (4/1/1983)
#Τηλέφωνο σε τιμή ευκαιρίας (11/1/1983)
#Ο μεγάλος δόκτορας (18/1/1983)
#Ο λαγός που έγινε... λαγός (25/1/1983)
#Οι εξωγήινοι (1/2/1983)
#Συγγραφική άδεια (8/2/1983)
#Την Ουρανία και μιαν καλύβα (15/2/1983)
#Σάνταλα μάνταλα (22/2/1983)
#Το αηδόνι (1/3/1983) (επανάληψη: 19/7/1986)
#Η μεσολάβηση του φίλου (8/3/1983)
#Το παράξενο τικ (15/3/1983)
#Πολύτεκνος χωρίς παιδιά (22/3/1983)
#Σαν θέλει η νύφη κι ο γαμπρός (29/3/1983)
#Τον πρόδωσε η τιμή (5/4/1983)
#Ο ερωτευμένος μπογιατζής (12/4/1983)
#Η μεγάλη κομπίνα (19/4/1983)
#Τρίτη και 13 (26/4/1983)
#Ο ευρών αμειφθήσεται (10/5/1983)
#Η... απαγωγή της Φατμέ (17/5/1983)
#Οι μνηστήρες της Πηνελόπης (24/5/1983)
#Ο Αυγουστιάτικος Αη-Βασίλης (31/5/1983)
#Ένας άντρας με πυγμή (7/6/1983)
#Ο άπιστος Θωμάς (14/6/1983)
#Τρεις χάριτες στο εδώλιο (21/6/1983)
#Επίγειος παράδεισος (28/6/1983)
#Το πνεύμα του μακαρίτη (5/7/1983)
#Ο Ρομπέν των... τσαντών (12/7/1983)
#Το θηριοτροφείο του κ. Κορνηλίου (19/7/1983)
#Σερσέ λα φαμ (26/7/1983)

### Β' Κύκλος (1983-1984)
#Κινητό θησαυροφυλάκιο / Φορητό θησαυροφυλάκιο (25/10/1983)
#Η γραβάτα της κουμπάρας (11/11/1983)
#Έρως ανήκατε... (18/11/1983)
#Ο αθεράπευτος αισθηματίας (25/11/1983)
#Ο απένταρος εφοπλιστής (2/12/1983)
#Το παιδί της μαμάς (9/12/1983)
#Πιστοποιητικό εντιμότητας (16/12/1983)
#Το πάθημα και το μάθημα (23/12/1983)
#Το ξύλο της (Πρωτο)χρονιάς (30/12/1983)
#Ένας κλέφτης αλλιώτικος (6/1/1984)
#Ένας ευαίσθητος καλλιτέχνης (13/1/1984)
#Ο έξυπνος και οι αφελείς (3/2/1984)
#Μια Γαλλίδα απ' το... Γαλάτσι (10/2/1984)
#Η γάμπα (17/2/1984)
#Να γονείς, να μάλαμα (24/2/1984)
#Η ονειροπαρμένη (2/3/1984)
#Θηλύκια κομπανία (9/3/1984)
#Το τυχερό παντελόνι (16/3/1984)
#Το συζυγικό ντέρμπι (23/3/1984)
#Ένας Ρωμαίος στο εδώλιο (30/3/1984)
#Για ποια χτυπά η καμπάνα (6/4/1984)
#Μόνο την Κυριακή (13/4/1984)
#Η γούνα (27/4/1984)

### Γ' Κύκλος (1986-1987)
#Μια νύφη ακορντεόν (19/9/1986)
#Ο νονός μας ο Άγγελος (26/9/1986)
#Ο εμίρης κι οι κακομοίρες (3/10/1986)
#Μαριάνθη η ρομαντική (10/10/1986)
#Αντώνης ο κανονιέρης (17/10/1986)
#Μαντάμ Φουφού (24/10/1986)
#Ανάργυρος ο φιλάργυρος (31/10/1986)
#Επιστήμονες απατεώνες (7/11/1986)
#Ανάντα Αμπουράντα (14/11/1986)
#Λάζαρε δεύρο μέσα (21/11/1986)
#Τα ντόρτια και οι εξάρες (28/11/1986)
#Φίλος έδωσε εις φίλο... (5/12/1986)
#Αγαθοκλής ο βιντεομανής (12/12/1986)
#Ένα παράξενο ζευγάρι (19/12/1986)
#Μια τσιγγάνα γιαλαντζί (26/12/1986)
#Η Ναταλί με τα φαρδιά πέτα (2/1/1987)
#Μιάου μιάου στα κεραμίδια (9/1/1987)
#Κόκκινα τριαντάφυλλα για την Κούλα (16/1/1987)
#Τα κορίτσια από τη Δράμα (23/1/1987)
#Ο μαμμόθρεφτος (30/1/1987)
#Το κορίτσι με τα δύο πρόσωπα (6/2/1987)
#Τα παιδιά... είναι παιδιά (13/2/1987)
#Τα θύματα του Ερμόλαου (20/2/1987)
#Πώς να χάσετε τη μνηστή σας (27/2/1987)
#Σημειώσατε Χι (6/3/1987)

## Reboot της σειράς
### Άρχεται η Συνεδρίασις (1993-1994)
Η μεγάλη επιτυχία του *Ορκιστείτε Παρακαλώ*, της υστεροφημίας του καθώς και των επαναπροβολών του οδήγησε την ΕΡΤ το 1993 να θέλει να επαναφέρει τη σειρά στο πρόγραμμα. Τελικά αυτό δεν έγινε με τέταρτη σεζόν του *Ορκιστείτε Παρακαλώ* αλλά με το *Άρχεται η Συνεδρίασις*. Η σειρά αυτή είχε ακριβώς το ίδιο στήσιμο με την αρχική, ίδια αφήγηση και αυτοτελής ιστορίες με κέντρο τις δικαστικές αίθουσες της οδού Ευελπίδων. Πρωταγωνιστικό ρόλο στη σειρά δεν είχε ο Γιάννης Μιχαλόπουλος αλλά η Νεφέλη Ορφανού υποδυόμενη την Πρόεδρο του Δικαστηρίου παραμένοντας σταθερή στη δράση κάθε επεισοδίου της σειράς.

Το *Άρχεται η Συνεδρίασις* έκανε πρεμιέρα στις 7 Οκτωβρίου του 1993 στην ΕΤ2 και ολοκληρώθηκε στα μέσα του 1994 ύστερα από 25 επεισόδια. Το σενάριο της σειράς έγραψε και πάλι ο Κώστας Παπαπέτρος ενώ την σκηνοθεσία επιμελήθηκε ο Θανάσης Αντωνίου. Ανάμεσα στους ηθοποιούς που πέρασαν από τη σειρά ήταν η Νέλλη Γκίνη, ο Λευτέρης Πανταζής, η Ισμήνη Καλέση, η Σούλη Σαμπάχ, η Πέγκυ Ζήνα και άλλοι.

#### Επεισόδια
#Μαμά ποιόν έχω μπαμπά;
#Να μπει κανείς ή να μη μπει;
#Και τη μία και την άλλη
#Ντουμ Σπύρο Σπύρος
#Όλα του γάμου δύσκολα
#Ωραίο το φουστάνι σου... Ρούλη
#Έχω κλάψει
#Ο εξολοθρευτής Νο5
#Σπέσιαλ Μασάζ
#Ο ανθοπώλης των Πατησίων
#Μα θαρρώ πως θα τα μπλέξω
#Ρούχα μαζί που πλύθηκαν
#Η γυναίκα του γείτονα
#Πρωτοχρονιάτικη έκπληξη
#Οι ωραίοι έχουν χρέη
#Ένα παιδί θα μας σώσει
#Ξέρεις ποιος είμαι εγώ ρε;
#Το γυμνό και χάριν έχει
#Η ανάσταση του Λαζάρου
#Για την Ελλάδα ρε...
#Τα παιδεία παίζει
#Η κυρία του κυρίου προϊσταμένου
#Έρως ανήκατε μάχη
#Ζητείται κλέφτης
#Το πάθημα μάθημα

### Δια Ταύτα (2013-2014)
30 χρόνια μετά την πρεμιέρα της σειράς ο Λάκης Λαζόπουλος αποφασίζει να επαναλανσάρει τη σειρά με νέο τίτλο και καινούργιες ιστορίες. Τελικά δημιουργεί το *[[Δια Ταύτα]]* σε σενάριο και σκηνοθεσία του ίδιου ενώ παραγωγός της σειράς είναι ο Alpha TV και η OTE TV που προβάλλουν και τη σειρά από τη συχνότητα τους. Η διαφορά με τις προηγούμενες εκδοχές της σειράς είναι πως στη συγκεκριμένη υπάρχει καστ οκτώ ηθοποιών που υποδύονται τους εργαζόμενους στο δικαστήριο και έχουν συμμετοχή σε κάθε αυτοτελές επεισόδιο της σειράς. Το καστ περιλαμβάνει τους: Κώστα Κόκλα (Τάκης, Πρόεδρος), Σοφία Μουτίδου (Τασούλα, Αντιπρόεδρος), Κώστα Κορωναίο (Διαμαντής, Εισαγγελέας), Τζωρτζίνα Παλαιοθόδωρου (Αντιπρόεδρος Β'), Σοφία Μανωλάκου (Ελεάνα, Γραμματέας), Σόλωνα Τσούνη (Μάρκος, Αστυνόμος Α'), Νίκο Απέργη (Λουτσάνος, Αστυνόμος Β') και Σωτήρη Καλυβάτση (Σωτήρης, καφετζής του δικαστηρίου). Σε κάθε επεισόδιο της σειράς πρωταγωνιστεί και ο Λάκης Λαζόπουλος υποδυόμενος και ένα διαφορετικό χαρακτήρα.

Το *[[Δια Ταύτα]]* κάνει πρεμιέρα στις 4 Νοεμβρίου του 2013 και ολοκληρώνεται στις 14 Μαΐου του 2014 ύστερα από 12 επεισόδια. Ανάμεσα στους ηθοποιούς που πέρασαν από τη σειρά ήταν ο Γιάννης Μπέζος, η Μπέσυ Μάλφα, η Μαρία Γεωργιάδου, ο Απόστολος Γκλέτσος, η Παναγιώτα Βλαντή, η Σμαράγδα Καρύδη, ο Βασίλης Χαραλαμπόπουλος και άλλοι.

#### Επεισόδια
#Πίσω έχει η χήρα την ουρά
#Αριστερός σε 4 ώρες
#Εδώ παπάς, εκεί παπάς, παντού παπάς
#Το αλβανικό έπος
#Της κυρίας το κάγκελο
#Ο Μπάμπης
#Γριές εν δράση
#Όλοι οι καλοί χωράνε
#Το λίθο μπαλέτο
#Τα προξενιά του ταρίφα
#75 και άνω
#Η μαύρη υπηρέτρια

### Ορκιστείτε Παρακαλώ (2025)
Το 2023 έγινε γνωστός πως ο Μάρκος Σεφερλής, στα πλαίσια της συνεργασίας του με τον τηλεοπτικό σταθμό ΣΚΑΪ, υπέγραψε για την επαναφορά της σειράς τέσσερις δεκαετίες μετά την πρώτη της προβολή. Η σειρά επρόκειτο να κάνει πρεμιέρα τη σεζόν 2024-2025 με πρωταγωνιστή τον Μάρκο Σεφερλή ο όποιος θα είχε και την επιμέλεια του σεναρίου, την σκηνοθεσία και την παραγωγή. Επίσης η Ελένη Φιλίνη επρόκειτο να πρωταγωνιστήσει και η ίδια στη σειρά στον ίδιο ρόλο που υποδυόταν 43 χρόνια πριν.

Τον Σεπτέμβριο του 2025, μετά την ολοκλήρωση της συνεργασίας του δημιουργού με τον ΣΚΑΪ, η υλοποίηση της σειράς παραμένει μετέωρη.

## Παραπομπές


Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές ΥΕΝΕΔ
Κατηγορία:Τηλεοπτικές σειρές ΕΡΤ
Κατηγορία:Ελληνικές κωμικές τηλεοπτικές σειρές